POESIA SARDA

Vita e stenti di un Servo Pastore 
di 50 anni orsono

1.
Si de chimb'annos mi ammento ancora
chi vio cun nonnone pili canu
e fimis rinchiusos a dogn'ora
solu po punghere unu mulinzanu
unu die mi chi essesi a fora
e mi schiaffegesi a destra manu
diversos annos so restadu inie
molinde trigu anzenu notte e die.

2.
Iniziesi sa prima elementare
a sett'annos cumpridos appena
no aimis ite mandigare
chi vidi a Deus a nde tenner pena
a selvidore so devidu intrare
custrintu a custodire robba anzena
mi ammento sa paga 'e prima ia
fi deghe francos dogni mese ebbia

3.
Su cambiadu vittu dae bottu
su corpus mi fattesi scintillante
mandigaimis sempre su regottu
misceladu cun soru bundante
sos internos faghian terremotu
ch'in su bragote in mano a dogni istante.
Su Professore e s'ischiavitudine
guari dopo fatta s'abbitudine.

4.
Pro unu temporale persistente
su padronu in campagna a dogn'ora
intresi deo clandestinamente
e in s'istante mi che oga fora
bagnadu dae testa, pese e brente
restesi rizzu finzas a s'aurora.
Diffendende sos dannos de marzane
abboghinende e sezzidu che cane.

5.
Diversos annos li restesi affabile
senza essere istuffu e cumbattere
chi fio de sos dannos responsabile
ma poi lu faghio pro carattere
pro dognia cumandu fio istabile
trabagliande che duos senza e attere
chi ass'iniziu 'e sa primmavera
sa mungitura vi mattinu e sera.

6.
In ricorrenza de unu isposaliziu
de unu istrintu parente invitadu
i lu mandesi a narre dae s'iniziu
pro favore chi no esse mancadu
ma su padronu mancante 'e giudiziu
su parere mi aia negadu
gratitudine e tanta gentilesa.
Bi lu torre deus in sa ezzesa.

7.
A su coro rechesi una cangrena
contro su pensamentu fidi affannos
dispiaghidu dae custa iscena
comente essere tentu atteros dannos
risolutu rompesi sa cadena
accostu de atteros malannos.
Li mandesi a narrer cun urgenza
chi fud'utile sa sua presenza.

8.
S'incrasa es devidu arrivare
chi de mie viada isettadu
ambos duos 'e nos bettare a pare
no isco comente amos evitadu.
Li narzesi mi che devo andare
e cherzo su contu sistemadu
in cuss'attu isparesi dae inie
isvelende minaccias contr'a mie.

9.
Andesi a l'incontrare che Giudeu
ischieradu che unu rivale
desi sa risposta che ebreu
mi rechesi a domo 'e su legale
e pro ottenne su trabagliu meu
lu zittesi a cumparer in Tribunale.
E fio sussurrende cun sas laras
cosa chi no ischias como imparas.

10.
Poi diversos annos a distanza
difendende sa mia rescione
mi presentesi testimonianza
pro dogni annu e occasione
su padronu che reu e sa mancanza
non fatteidi opposizione.
E s'Avvoccadu po la definire
mi naraiada a lu cumpatire.

11.
Sento una notte a sa porta bussare
eco si presentesi una persone
in chilca de nos poder sistemare
implorende a mi ponner in sa rescione
ma su tantu chi mi cheria dare
non rispondiada in proporzione.
Che lu rimando cun simile offerta
e sa domanda restesi deserta.

12.
De s'Avvocadu un'attera notizia
chi cheriada atteru dinare
nende chi pro nois fi propizia
chi non b'aia prus ite provare
po atteras ispesas de giustizia
e cosas chi deviad registrare
in s'iscrittu mi desidi a cumprendere
de mi tenner prontu e de attendere.

13.
Isettende tres meses e piusu
non lu podio pius sopportare
gia pensierosu pro abbusu
e mi rechesi a lu visitare
seppi chi fid'intro rinchiusu
intantu mi l'han devidu negare.
A causa 'e non perde coincidenza
disperadu rientro in residenza.

14.
S'ultima littera 'e su legale
dopo dies mi fu pervenia
chi sa causa fidi andende male
pro milli culpas de ogni zenia
e ca fu de istintu criminale
nalzesi chi sa culpa fu sa mia.
Cun fingida e istorta riverenzia
m'esortesidi a tenner passienzia.

15.
Poi hana in paisu propagadu
su tantu chi han dezidiu 'e mi dare
e l'hana giuttu a domo e s'Avvocadu
propensos dogni cosa e rovesciare.
Sos bagnos de suore trabagliadu
si l'hana divisu perra a pare.
S'Avvocadu ch'aia a su fiancu
mi ha mustradu su rusciu po biancu.

16.
Treigannos in lite so restadu
po difendede ott'annos chi appo rendiu
Un'ortu chi tenia invidiadu
a mesa carrela l'appo 'endiu
parte de su dinare no es bastadu
po dare a su legale s'istipendiu.
Cun sa prommissa 'e lu restituire
pro cando sa cummedia a finire.

17.
Sos chi mh'anna imprestadu su dinare
ringrazio s'insoro cortesia
mi lasso de issos giudicare
su ritardu no es culpa mia
invanu su decoro de lu versare
non possiedo nessuna pinnia
accettu calc'atteru tenore
ma no interventu 'e serbidore

(Fine della prima parte)

Il compositore  canta una  strofa contro il proprio difensore.

18.
Sa perfetta Madonna essere grata.
Chi su misfattu passese a censura.
Leadila a sa bona, e si relatta
fissalu po castigu ogni giuntura
sa manu destra li enzada isfatta
e de s'attera sa murcionatura
pro minimu sustegnu 'e lu serbire
bessa cun d'una bertula a pedire.

19.
Ringraziande sa madre natura
c'amos sa vista pro abbaidare
soriscia sente dognia rottura
e cambas e pes po camminare
su punzu ca vaghe s'iscrittura
e s'intellettu a equilibrare.
Pero mancari idoniu isca leggere
in s'omine à diffettos de curreggere.

Il compositore prosegue il canto critica gli avvocati in genere.

20.
Dach'in annos mi so maturadu
e cumbinesi calchi congiuntura
sempre cando appo auguradu
nesi po bene a calchi creatura
no appas ite fagher in avvocadu.
Ti pone primu 'e morrer in sepoltura.
Preferi menzus calchi inciampu piusu
ma d'avvocadu tinde campe Deusu.

21.
Si astutu esser su trattadu
d'accordo chi migliorede in su lussu
ma chi non raschiede unu raschiadu
inue b'a de faghere sega in grussu.
Ass'inversu si ba calchi mussu
non lu lassa finche es divoradu
e si mancada ancora calchi iscudu
tanto l'ispozzada e lu lassa nudu.

22.
Cando li eni prima civilmente
registrende sas cosas si li ridi
finge dogni male indifferente
finza c'arriva s'ora chi lu idi
nachi es dovere 'e su contribuente
de li narrer su ch'issu possidi
e fin chi fini custu capitale
non side nulla ne bene e ne male.

23.
Si lu diffendede a dibattimentu
po vera realtade si lu notto
su cliente si abbaida attentu
si giughede in plus calchi fagotto
diversamente su procedimentu
prima bi lu rinviada ass'otto
nende chi atteras cosas ad inclusu
pro ottener ballasa in piusu.

24.
Si b'es pro testimonzos cundennadu
difficilmente podedesse assoltu
fingende issu d'esse arrabbiadu
su motivu 'e cundanna b'este istoltu
dami custu tantu anticipadu
pro s'appella ses fora a dogni coltu.
Pro non narre chi ch'etto s'abba a mare
lasso su lettore a giudicare.

25.
In sa legge non b'ada eccezione
pro nisciunu permitidu es s'imbrogliu
ibes pro diffesa e sa persone
ass'inversu l'ispinghede ass'iscogliu
de custu nde so eo testimone
bes padronu e s'anzenu portafogliu
cantu tempus si l'ada in podere
diponede e faghe che su mere.

26.
Avvocadu perdona, so severu
nemmancu ti prosigo a frastimare
tantu non tinde attacca de aberu
su chi mi faghe prusu arrabbiare
ma ti cherio faghe saziare
su chi deo risento in coro veru.
Tando a Deus podia esse gratu
e mi podia morre soddisfattu.

27.
Comente devo narre chi ses bonu
tantos poveros has fattu distrue
po calchi residiu de donu
de sa domo che l'has fattu fue
e cando de sal gias ses padronu
e s'a postu 'e su mere b'intras tue
poi chi t'ada intesu ch'es saldadu
este ancora currinde disperadu

28.
Su rimproveru meu a malumore
e restene chimbe diese a digiunu
poi asserisca calchi gonfiore
de ogni duoso sinde cherpedd'unu
pro so restantese atteru puntore
e s'isperdana tottus cantu sunu
Ei su primu ch'intrada in Italia
L'esiliene ligadu a sa Somalia.

(fine del secondo brano)

Il compositore canta elogi in favore della scienza medica

29.
Su coltu prusu onestu 'e su Dottore
ass'inversu de faghede abbusu
in s'istante li calma ogni dolore
e non lu senti dae tando in susu
paziente cun mannoso e minore
resta parte 'e sa die rinchiusu
e disturbu non de cunsidera
a costu 'e pranzare a parte 'e sera.

30.
A cantu cussa zente pone manu
capovolge dognia malore
e cando lis cumbina casu istranu
no lu idene subitu in vigore
ismontana un'ischeletro umanu
comente 'e qualsiasi motore
si resta pagas dies iscarnidu
ma poi si ndi essi guaridu.

31.
Unu bezzu ana ricoveradu
manchendeli s'anca verdedera
dopo chi a modu insoro hana aggiustadu
a sa prova lu ponene in carrera
risidiu de dentes l'hana estradu
e 1'han postu cumpleta dentiera
lu ide rizzu trasformadu in tottu
nemmancu 'e sa muzere riconnotu.

32.
Si ès ricoveradu pro tisia
lu visitana dognia manzanu
chin sa cura moderna ch'es bessia
lu restana unu mese vitianu
poi si ch'essi cun sa garanzia
e b'este attualmente salvu e sanu
e si non mori ca el disgrasciadu
a vida longa che chie l'ha curadu.

33.
S'antiga figura pius dignia
fi de Antiogu s'Africanu
c'ha a piaghere sou la disigna
pro non esse traitu 'e su tiranu
e s'imbarca pro ndi 'ennere in Sardignia
una notte ainnanti 'e su manzanu
e lassa s'omicida preparadu
chi opera Divina l'ha salvadu.

34.
Cando in s'isoletta est errividu
non chiedesidi informazione
e presentesi su bonu servidu
ma los soddisfacesi sa persone
e fu dae sos capos accoglidu
e ottenzesi soddisfazione
e pro rendere grata s'accoglienzia
fissesidi inie residenzia.

35.
Mi risulta chi successivamente
chirurgu s'es devidu sistemare
chiunque servidu ad umilmente
a costu isprovvistu de dinare
pro sos poveros gratuitamente
e pro sos riccos su chi cheren dare
e dopo chi sa oghe s'este isparsa
issu ha curadu zente 'e dogni rassa.

36.
Contrordine l'ha devidu arrivare
e dovesi partire in terra istrana
girovagu addettu a preigare
pro cunvertire sa zente pagana
chi vini duroso a lu suggettare
e promissa sigura non li dana.
Chi cando in s'intentu ressessesi
de los visitare s'istuffesi.

37.
Antiogu dottadu ubidiente
fruttu pro unu bene generale
chi tuttora, in dogni continente,
Issu est una figura geniale.
Sembra dottadu da s'Onnipotente
distintu in su globbo universale
chi pro no isfuggire de memoria
perenne l'hana iscrittu in d'una istoria

38.
Su paziente si vidi ammaladu
e a cussa costera reca noia
che pizzinnu minore orfanadu
che fidanzadu chi perde sa gioia
che palattu chi si ès rovesciadu
e torra paris terra sa tettoia
'ed in onore de su cumpiantu
proclamaclu l'haiana santu.

39.
De su milli 'e treghentoso e quatteru.
Chi Deus l'ha mandadu in paradisu
in custu mundu non d'a naschidu atteru.
Deditu pro su bene che accisu
gli desi somiglianza  a su croateru
restesi impaziente de improvvisu.
E dopo tantos seculoso a nou
est sempre a capu su cuntegnu sou.

(fine del terzo canto)

Una compagnia barracellare in una zona d'ogliastra

40.
Unu paisu dae s'ozzastrina
ch'este in alta montagna situadu
pro ponne pausa ass'indisciplina
gruppu de barracelloso han formadu
dende prommissas de ogni sisinu 
sutta controllu de su popoladu
chi vi notte sospesa l'hana asie
pro rifare s'incontru atteru die.

41.
S'incrasa a manzanu a ora affabile
si riprendesi sa discussione
e d'accordo sos chi sunu istabile
sott'ordine de sa cummissione
e restados sunu responsabile
de sas terrasa in giurisdizione
dopo chi hana lettu e sottoscrittu
hana ottentu pienu dirittu.

42.
Invitados los ana atteru die
pro vagher sa tentura a duos brancoso
hana rispostu pro andare inie
chi cherian chimbanta mizza francoso
fattende su rientru intro 'e die
cun sa notte versare duos tantoso
assolutu che una sentenza
su versamentu primmu 'e sa partenza.

43.
Disagiados de ponnere a giogu 
non cumprendene giurisdizione
cando sunu lontanu de su fogu
non hana sorpassadu s'istradone
sembrana giuttoso unu e ogni logu
de mestiere ispacca mattone  
inutile pattos de cumbennere
chi no ischini ne andare o bennere

44.  
In sa sala de riunione
ogni tantu suzzede sa cummedia
parte sunu po cumbinazione
pius bassos de s'istatura media
cando b'ha calchi ispiegazione
su capu bi es supra una sedia.
Su de faghere inie lu disputana
e si li no lis piaghe rifiutana.

45.
Devidos si sunu impuntigliare
gelosos de calchi mestiere
cheriana a divide su dinare
oppure fare a turnu su cassere
subitu su consigliu radunare
e concessa non l'hana a piaghere
a causa de atteru interventu
hana desistidu dae s'intentu.

46.
A sos capos crediana abusu
pro custu dogni cosa a su contrariu
su chi sicanda non side piusu
s'ateru faghede istraordinariu
su terzu faghe sos doveres susu
e ritardu faghede in s'orariu
i bada chi che ora cerimonia
e formana unu centru e babillonia.

II compositore spiega piu o meno come si svolgeva il servizio

47.
Non pot'iscrire s'epoca chi este
pro s'animale unu certu romo
narzesi so seguru chi non ch'este
passesi in su corrale como como
poi si l'incontras beste areste
e direttu si fue a domo
ecco side currinde e nende avattu
malappa su puntore chi t'ha fattu.

48.
Su padronu de s'ainu cuntentu
e cussu nende:  paga sa tentura
pro cumbinazione non l'has tentu
attende ass'atera cungiuntura
e tando andada a procedimentu
e la discutimoso in Pretura
e si di essis cun s'assoluzione
prite ca non teniana arrescione.

49.
Porcos pasculende in sos errioso
s'interessadu na ch'es comunale
ecco sos barrazzellos riunioso
e giuttos che los ana a su corrale
part'e sos animales abbortioso
intervenidos sunu in Tribunale
pro sa paura d'esser cundennadoso.
sos dannos si sun recuperadoso.

50.
Su caddu tenturadu in s'istradone
desi soddisfacente risultadu
chi pro s'insoro disattenzione
unu calciu lis ada aggiustadu
tres sunu cascadoso a muntone
e su padronu ha goi interrogadu
pro distingher s'idea bona o mala
sinde cheria duos de sater'ala.

51.
Ponzo fine a s'iscena 'e custa zente
chi diventa cantu iscioccu e vanu
s'omine furbu e intelligente
resta sutt'ordine a portada 'e manu
e po tradire su contribuente
de domo parti prima 'e su manzanu
ma custos omineddos de chibuddasa
sun barrazelloso e coccas 'e puddasa.

(fine del quarto canto) 

II compositore canta la successiva stroffa contro chiunque voglia fare obiezioni al presente canto anche per gli errori  

52.
Si b'a calchi lettore senza arrissu
e propaga s'errore a risu e giogu
o bès calchi iscemo cun s'affissu
e rende sola rognas che priogu
oppuru bes calchi limba e fogu
incapace de lu faghed'issu.
E vissutu cun dognia mancanza
in su situ chi regna s'ignoranza.

53.
Sos chi sunu cun mie non cuntrarios
i vettana su sognu ch'indovina.
E si diventene milionarios
gioghende fortunosa ogni ischedina.
Chi lucros e bonos fruttuarios
cumpletene in presse sa dosina
e primmu s'annu d'esse terminadu
pro minimu li sia dupplicadu.

54.
Attentoso a su meu paragone
mi sognesi dinarisi in farrancoso
de chi ndappo pienu unu tascone
lu ponzesi in sas tascas de fiancoso
minde busco una contravvenzione
e pago chimbantamizza francoso
chi si no side su numeru terzu
iscappadebos ch'essidi assinversu.

55.
Duos chi chelzesini imparare
s'ana sognadu sommas de valore
han'isceltu su numeru e pagare
poi contra de mie ogni malore
tres oras chi istesi a preigare
si leades custu b'este errore
cretiana in favore e calchi abbusu
han imprassadu numeros in prusu.

56.
Una vedova tantu virtuosa
mi visitesi appena su manzanu
primma si ha registradu ogni cosa
iscriendela cun sa sua manu
in precedenza faghede a isposa
chin d'unu riccone pius giovanu
ecco cando si dada attenzione
chi si ottene soddisfazione.

57.
Un'altra signorina pro s'amore
faghe segretamente propaganda
la richiesta nobile fiore
e distrattamente lu rimanda
e cando si accorge de s'errore
prostrada custos numeros cumanda.
Ecco chi s'accumpagnad'a unu isposu
isgabaladu e pidochiosu.

58.
De sos fruttos chi rende custa terra
bind'a chi hana gustoso e sapore
c'amos sa facoltade 'e faghe gherra
pro vaghede iscelta sa migliore
calc'ordine invisibile chi serra
obbligu a nos leare su minore
nisciunu sodisfattu resta poisi
che divisu dae attere non noisi.

59.
Termine custa mia cantilena      
e lughe 'e lampadina e ora tarda
si cumpleta s'isfogliu 'e ogni iscena
inde informo s'Unione Sarda
poi ridusse che vana sirena
a furia 'e cantare baluarda
resta pro sos lettores chi la leggene 
godan prosperidade cantu reggene.

60.
Tue miracolosa trinidade
cancella su registru de rancore
su c'asa avversa pro s'umanidade
allontana guerrasa in vigore
sa politica senza attividade
e sos partidoso unicu colore
libertadc e progressu a piaghere
cunsentida 'e su supremu mere.

FINE

Tipogr. FADDA – Via S. Eulalia 38 – CAGLIARI